Bibiana Wallnerová

Bibiana Wallnerová, rodená Kováčiková (* 14. december 1932, Bratislava – † 20. júl 2014, Bratislava) bola slovenská rozhlasová redaktorka, spisovateľka, básničkárka, textárka, a prekladateľka.

Zo života 
Narodila sa v Bratislave do rodiny advokáta. Do ich života výrazne zasiahol komunistický prevrat. Otec sa už hneď po ňom rozhodoval odísť do zahraničia, ale jeho dcéry nesúhlasili. Názor zmenili až začiatkom 50. rokov. V máji 1951 sa odhodlali na útek do Rakúska. Bibiana mala tesne pred maturitou. Prevádzač spolupracoval s pohraničníkmi. Pri nočnom prechode cez hranice pri Kopčanoch bola celá skupina utečencov dostihnutá hliadkou pohraničnej stráže -  jej sestru Dorotu pohraničníci zastrelili a zvyšok rodiny zavreli.

Následný súd poslal do väzenia otca na 12 rokov, matku na 5 rokov a Bibianu na 2,5 roka. Z väzenia sa dostala na amnestiu v roku 1953, otec vo väzení zomrel. Jej mamu pustili neskôr.

Bibiana Wallnerová zmaturovala až keď mala 28 rokov. 10 rokov si dávala každý rok žiadosť o maturitu. Po prepustení z väzenia pracovala v laboratórnych potrebách neskôr ako šepkárka v divadle. Pracovala v rozhlase a neskôr, keď ju prepustili z politických dôvodov (kvôli pokusu o útek v päťdesiatych rokoch), pracovala ako sprievodkyňa v Čedoku .

Stala sa autorkou piesňových textov, rozhlasovou redaktorkou, prekladateľkou, dramaturgičkou a od 70. rokov tiež  spisovateľkou. Patrila medzi známych autorov rozhlasových hier, najmä pre deti.

Zomrela 20. júla 2014 . Bola nominovaná na Cenu pamäti národa 2014.

Tvorba

Bibliografia 
 Psi,vlci,vtáci a iné výnimočné zvieratá, Mladé letá, 1973 .
 Aká bola dávna škola, Mladé letá, 1979.
 Poviedky z rádia, telefónu a mobilu, Jim78, 2004, ISBN 80-969107-0-1.
 Ochrana domu, Jim78, 2004, ISBN 80-969107-2-8, básnická zbierka .
 Láska i zdravie idú cez žalúdok, Jim78, 2005, ISBN 80-969107-4-4 .
 Pod basovým kľúčom, Jim78, 2010, ISBN 978-80-96910-7-5-5.
 Sigillum Mortis, Jim78, 2012, ISBN 978-80-969107-6-2.

Rozhlasové hry 
 Symfónia v „haf dur„, 1974
 Obžalovaný, nalejte nám čistého vína, 1974 
 Danka-Vranka, 1975
 Bocianí pahorok, 1976
 Cirkus ide, 1977
 Yetti sa pätí, 1979
 Horúce linky, 1980
 Ako si nezabiť sestru, 1981
 Na rozhraní, 1983
Žena z  rukavičky - rozhlasová poviedka 

 Preklady 
 Zlatý kľúčik alebo Buratinove príhody, preklad: Kveta Slobodníková, Bibiana Wallnerová, Mladé letá v 1975 5. vydanie
 Zlatý kantár, Mongolské rozprávky, preklad: Kveta Slobodníková, Bibiana Wallnerová, Mladé letá, 1976, 1. vydanie

 Divadlo 
 Gašparko a strašiak Nebojsa, autor: Vojtěch Cinybulk, texty piesní prebásnila: Bibiana  Wallnerová, hudba: Andrej  Turok, výprava a réžia: Ing. Igor Rymarenko

 Muzikály 
  Lalalila, 1985, Rozhlasový rozprávkový muzikál

 Piesne 
 Biela noc - Helena Blehárová - (hudba: Teodor Šebo-Martinský)
 Bobria pieseň  - Ivan Krajíček - (hudba: Andrej Lieskovský)
 Bolo raz jabĺčko krásne (hudba: Wolfgang Amadeus Mozart) Databáze knih - citáty, databazeknih.cz
 Červený tulipán - Jozef Kuchár - (hudba: Ctibor Lenský)
 Manželský budíček - Gabriela Hermélyová - (hudba: Ctibor Lenský)
 Prosím ťa, slnečný lúč - Norbert Fiebig - (hudba: Teodor Šebo-Martinský)
 Prvá láska - Bea Littmannová - (hudba: Andrej Lieskovský)
 Stále tá hra - Eva Biharyová - (hudba: Teodor Šebo-Martinský)
 V lunaparku týždňa - Tatiana Hubinská - (hudba: Ctibor Lenský)
 O zajačikoch - (hudba: ľudová)
 30 piesní v televízii STV pre reláciu, kde vystupoval detektív Glóbus, 1994 - 1996

 Literatúra, dokumenty 
 2011: Takí sú rozhlasáci – Bibiana Wallnerová'', Redaktorka: Tamara Chlebová, Pásmo z cyklu Takí sú rozhlasáci

Referencie 
 Bibiana, Revue o umení pre deti a mládež, číslo: 3-4/2004 s. 140, bibiana.sk

Externé odkazy 
 Ústav pamäti národa: Bibiana Wallnerová (spomienky)
 Pamäť národa: Bibiana Wallnerová
 Bibiana Wallnerová na stránkach Ústavu pamäti národa
 Bibiana Wallnerová: Hlas z rozhlasu väznili dva roky komunisti
 Knihy od autora Bibiana Wallnerová

Slovenskí spisovatelia
Slovenskí básnici
Slovenskí textári piesní
Slovenskí prekladatelia
Slovenskí rozhlasoví redaktori
Autori kuchárskych kníh
Politickí väzni komunistického režimu v Česko-Slovensku
Železná opona
Osobnosti z Bratislavy